**Tantárgyi tematika és félévi követelményrendszer**

**Közgazdaságtan**

**Levelező tagozat**

**BAI0077L**

**Féléves tematika:**

* A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. A házi dolgozat formai és tartalmi követelményeinek ismertetése. Alapfogalmak: gazdaság, gazdálkodás, közgazdaságtan, marketing, stratégia, kutatás. Mikro- és makroökonómia. Az áru és piacgazdaság. A pénz kialakulása és funkciói. A modern pénz jellemzői..
* A gazdálkodás fogalmának több oldalról történő megközelítése. A gazdaság szereplőinek megismerése. A fogyasztó, fogyasztói igény és szükségletek. A versenypiacok és jellemzőik. A gazdaság szereplői: a piac. A piac alapelemei. Az állam gazdasági szerepének bemutatása. A makroökonómia alapjai, SNA számlarendszer. A működés jellemzői a makrogazdaságban. Gyakorlati feladatok. *A házi dolgozat témaajánlásainak kiadása. Szemeszter végi projektmunka bemutatása.*
* Költségvetés, fiskális és monetáris politika. A gazdasági folyamatok makroökonómiai megközelítése. Az újratermelés fő kategóriái. A gazdasági növekedés tényezői, típusai. A gazdaság egyensúlyi viszonyai. A munkanélküliség és jellemzői. Az infláció lényege, okai és kezelésének módjai. A jólét és mérése, jellemzői. Nemzetközi pénzügyi rendszerek. Gazdasági növekedés, globalizáció. Gyakorlati feladatok.
* hét: ZH, beadandó a kiadott témakörökből.

Kompetencia leírása: A hallgató a tárgy tanulása során megismeri a gazdaság sajátosságait, társadalmi, jelentőségét, amelyek megmutatják az általános gazdasági törvények érvényesülését is. Így azok jellemző társadalmi-gazdasági jelenségeit elemzik, tanulmányozzák a gazdasági törvényszerűségek érvényesülését.

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.). **A gyakorlati foglalkozásokon a részvétel kötelező.**

**Félévi követelmény: kollokvium**

**Az értékelés módja, ütemezése:**

* vizsga típusa:írásbeli és szóbeli.
* vizsgára bocsátás feltétele: a zárthelyi dolgozatok (40 pont), beadandó dolgozat/teammunka (30 pont) minimum 50,1%-os teljesítése.

**A vizsgára bocsátás feltétele:**

* Az 1. szorgalmi héten ismertetésre kerülnek a házi dolgozat formai és tartalmi követelményei
* 4. hét: témaajánlások kiadása.
* A zárthelyi dolgozatokra való felkészüléshez a kiadott témakörök szolgálnak alapul.
* A házi dolgozat és a zárthelyi dolgozatok 50,1% alatti teljesítése, valamint a gyakorlati órákról való hiányzás a tantárgy félévi érvénytelenségét vonja maga után.

**A kollokvium típusa**: írásbeli, szóbeli.

A kollokviumi kérdéssor a 14. szorgalmi héten kerül ismertetésre. A kollokvium 30 pont, melyet minimum 50,1%-ban teljesítenie kell a hallgatónak.

Írásbeli vizsga anyaga: Az előadásokon elhangzott ismeretek, valamint a szakirodalom ismerete.

**Az érdemjegy kialakításának módja:**

Az érdemjegy a félévi teljesítmény és kollokviumi teljesítmény alapján kerül kialakításra.

**Kötelező, ajánlott irodalom**

* SAMUELSON-NORDHAUS (2012): Közgazdaságtan. Akadémiai Kiadó, Budapest (ISBN 978 963 05 9160 7)
* Varian, H.L. (2010): Mikroökonómia középfokon: Egy modern megközelítés. Akadémiai Kiadó, Budapest (ISBN 963 05 8308 9)
* N. Gregory Mankiw (1999): Makroökonómia. Osiris Kiadó, Budapest

Dr. Szabóné Berta Olga

Tantárgyfelelős